Document ID: 32004D0663

32004D0663
L 302/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 септември 2004 година
за изменение на Решение 97/464/ЕО на Комисията относно процедурата за удостоверяване на съответствието на строителните продукти съгласно член 20, параграф 2 от Директива 89/106/ЕИО на Съвета във връзка с продуктите за съоръжения за отпадъчни води
(нотифицирано под номер С(2004) 3488)
(текст от значение за ЕИП)
(2004/663/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки по отношение на строителните продукти (1), последно изменена с Регламент (ЕО) № 1882/2003 на Европейския парламент и на Съвета (2), и по-специално член 13, параграф 4 от нея,
като има предвид, че:
(1)
Комисията вече е приела Решение 97/464/ЕО от 27 юни 1997 г. относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО във връзка с продуктите за съоръжения за отпадъчни води (3).
(2)
Член 13, параграф 2 от Директива 89/106/ЕИО на Съвета предвижда, че съответствието се установява в съответствие с приложение III към директивата. Във връзка с това не е необходимо да се правят позовавания на член 13, параграф 3, букви а) и б), когато се посочва процедурата за удостоверяване на съответствието съгласно член 13, параграф 4. Текстът на Решение 97/464/ЕО следва да се опрости, като това позоваване се заличи.
(3)
Предвид прегледа на семействата инженерни продукти, свързани с отпадните води, и необходимостта от приспособяване на регулаторните нужди на държавите-членки по отношение на реакцията на огън, следва да се добавят процедури за удостоверяване на съответствието по отношение на реакцията на огън.
(4)
Предвид прегледа на продуктовото семейство „Инженерни продукти за отпадни води извън сгради (3/3)“ следва да се осигури по-високо равнище на безопасност за капаци на инспекционни люкове и капаци на канализационни шахти за използване в зоните на пътните платна и пешеходните зони.
(5)
Решение 97/464/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Решение 97/464/ЕО се изменя, както следва:
1.
Член 1 се заменя със следния текст:
„Член 1
1. Продуктите, посочени в приложение I, подлежат на удостоверяване на съответствието съгласно процедурите, посочени в приложение II.
2. Когато продуктите, посочени в параграф 1, се подчиняват на допълнителни разпоредби относно реакция на огън, тяхното съответствие се определя въз основа на характеристиките, свързани с реакцията на огън, атестирани съгласно процедурите, посочени в приложение III.“
2.
Приложенията се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 20 септември 2004 година.

Labels: 3
1